Astatu

L'astatu ye un elementu químicu de númberu atómicu 85 allugáu nel grupu de los halóxenos (grupu 17) de la tabla periódica. El so símbolu ye At.

 Carauterístiques 
El comportamientu químicu d'esti elementu altamente radiactivu ye bien asemeyau al d'otros halóxenos, especialmente'l yodu. Piénsase que l'astatu ye más metálicu que'l yodu. Investigadores del Llaboratoriu Nacional de Brookhaven realizaron esperimentos nos que s'identificaron y midieron reaiciones elementales qu'arreyen al astatu.

L'astatu, siguíu del franciu, ye l'elementu más raru de la naturaleza, con una cantidá total sobre la superficie terrestre menor de 25 gramos nel mesmu intre de tiempu.

 Historia 
L'astatu (del griegu αστατος, astatos, que significa inestable) foi sintetizáu per primer vegada en 1940 por Dale R. Corson, K. R. MacKenzie y Emilio Segrè na Universidá de Berkeley (California), bombardiando bismutu con partícules alfa. Un primer nome pal elementu foi alabamino (Ab).

 Obtención 
L'astatu obtiénse bombardiando bismutu con partícules alfa, llogrando isótopos 209At y 210At, con un periodu de semidesintegración rellativamente altu.

 Isótopos 
Esisten 41 isótopos conocíos del astatu, toos radiactivos. L'isótopu más llonxevu ye'l 210At, que tien un periodu de semidesintegración de 8,1 hores, y el menos llonxevu ye l'isótopu 213At, con unu de 125 nanosegundos.

 Referencies 

 Enllaces esternos 
  WebElements.com - Astatu
  EnvironmentalChemistry.com - Astatu
  Los Alamos National Laboratory - Astatu

Categoría:Elementos químicos